Joseph Grasset

Joseph Marie Eugène GRASSET (n. en Lamalou-les-Bains en 1849 - m. en 1918) estis franca kuracisto kaj filozofo.

Joseph Marie Eugène Grasset estis profesoro en la Universitato de Montpellier, bonfaranto de la termostacio Lamalou-les-Bains. Kun profesoro Charcot, Grasset dediĉis multe da laboro al esploroj pri la ecoj de la tiea akvo en neŭrologio kaj reŭmatologio. Statuo de tiu komunumo kaj strato de Montpellier estas dediĉitaj al lia memoro.

En sia disertacio "Utilité et possibilité d'une langue internationale auxiliaire en médecine" (Utileco kaj ebleco de internacia helplingvo en medicino), Pierre Corret raportas ke Profesoro Grasset, kiu ofte parolis kun rektoro Émile Boirac pri Esperanto, skribis al li sian opinion ke "tiu tre racie farita internacia lingvo havigus al la sciencistoj, se ĝi estus pli disvastigita, la servojn kiujn iam havigis la latina".

Kategorio:Francaj kuracistoj
Kategorio:Francaj filozofoj
Kategorio:Universitato de Montpellier